gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3389, del 09-12-1998 (1998/10814)

RESOLUCIÓ de 27 d'octubre de 1998, conjunta de la Conselleria d'Economia i Hisenda i la Conselleria de Sanitat, per la qual es prorroga l'Acord de 25 de març de 1996, del Govern Valencià, en matèria d'incentiu dels equips mòbils dels centres de transfusió de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/10/27/(1)/dof/vci/html**

### Dades del document

Número de DOGV
:   3389

Data del DOGV
:   09-12-1998

Secció del DOGV
:   I. DISPOSICIONS GENERALS

Número del document
:   1998/10343


Data del document
:   27-10-1998

Organisme emissor
:   Conselleria d'Economia, Hisenda i Administració Pública

Tipus de document
:   Resolució

Anàlisi jurídica

RESOLUCIÓ de 27 d'octubre de 1998, conjunta de la Conselleria d'Economia i Hisenda i la Conselleria de Sanitat, per la qual es prorroga l'Acord de 25 de març de 1996, del Govern Valencià, en matèria d'incentiu dels equips mòbils dels centres de transfusió de la Comunitat Valenciana. [1998/X10662]
  
El Govern Valencià, en la reunió del 25 de març de 1996, va aprovar, amb efectes econòmics de l'1 de gener al 31 de desembre de 1996, l'acord sobre l'incentiu dels equips mòbils dels centres de transfusió de la Comunitat Valenciana.
  
L'article 2 d'aquest acord en preveu la pròrroga, prèvia la conformitat i mitjançant la Resolució conjunta de les conselleries d'Economia i Hisenda i de Sanitat i Consum, cosa que ja es va fer mitjançant la Resolució de data 30 de desembre de 1996, per a l'any 1997, i de 15 de desembre de 1997, per a l'anualitat de 1998.
  
Com que encara és fonamental per a la consecució dels objectius dels centres de transfusió l'actitud i l'interés mitjançant els quals el personal dels equips mòbils de transfusió facen el seu treball, la Conselleria d'Economia, Hisenda i Administració Pública i la Conselleria de Sanitat han acordat la pròrroga de l'acord esmentat, amb efectes des de l'1 de gener al 31 de desembre de 1999. Sobre aquesta pròrroga han informat prèviament la Conselleria d'Economia, Hisenda i Administració Pública i la Conselleria de Sanitat, que ha certificat l'existència de consignació pressupostària suficient per a la pròrroga.
  
Per tant, les conselleries d'Economia, Hisenda i Administració Pública i de Sanitat, resolen:
  
Primer
  
Prorrogar, amb efectes des de l'1 de gener de 1999 fins el 31 de desembre de 1999, l'Acord del Govern Valencià, de 25 de març de 1996, sobre incentius dels equips mòbils dels centres de transfusió de la Comunitat Valenciana.
  
Segon
  
Els incentius previstos en aquest acord hauran d'incrementar-se en el 1,8%, previsió d'increment salarial per a l'any 1999.
  
Tercer
  
La present resolució serà publicada en el Diari Oficial de la Generalitat Valenciana.


Còpia Permalink ELI
Diari Oficial de la Generalitat Valenciana


Sumari del DOGV 3381, del 26-11-1998 (1998/9133)

Recurs contenciós administratiu número 01/0100/1997.
----------------------------------------------------

### Dades del document

Número de DOGV
:   3381

Data del DOGV
:   26-11-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/9133


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/0100/1997. [1998/Q9133]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que la senyora Dolores Villalba Vicent ha interposat un recurs contenciós administratiu, amb el número 01/0100/1997, contra la Resolució de data 14 de novembre de 1996, de la Conselleria de Sanitat (expedient RP 68/95), que certifica la denegació presumpta de la sol·licitud formulada sobre els danys ocasionats com a resultat de la caiguda al centre d'especialitats el Grau, situat al carrer del Pare Porta (València).
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3160, del 13-01-1998 (1998/12598)

Informació pública i convocatòria d'iniciatives alternatives de l'expedient Des-85/97.
--------------------------------------------------------------------------------------

### Dades del document

Número de DOGV
:   3160

Data del DOGV
:   13-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/12031


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Informació pública i convocatòria d'iniciatives alternatives de l'expedient Des-85/97. [98/X12415]
  
El conseller d'Obres Públiques, Urbanisme i Transports, amb data 18 de novembre de 1997, va resoldre admetre a tràmit i sotmetre a informació pública, durant el termini de 20 dies, la iniciativa proposada per la representació de l'entitat mercantil Antonio Aragonés, SA, per a la instal·lació d'un monoabocador de residus inerts procedents de l'elaboració de la pedra natural, a la partida de la Mola, del terme municipal de Novelda (Alacant), de conformitat amb l'article 20 de la Llei 4/1992, de la Generalitat Valenciana, de 5 de juny, sobre Sòl no Urbanitzable.
  
Així mateix, se sotmet a exposició pública mitjançant aquest anunci l'Estudi d'Impacte Ambiental de l'activitat ja referida, pel termini de 20 dies, en compliment del Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.
  
Durant el mencionat termini, els interessats podran presentar reclamacions i suggeriments, així com unes altres iniciatives i alternatives a la proposta desencadenant del procediment.
  
València, 4 de desembre de 1997.- El secretari general: Antonio Rodríguez Barberá.
  
Conselleria d'Obres Públiques,
  
Urbanisme i Transports
Diari Oficial de la Generalitat Valenciana


Sumari del DOGV 3296, del 29-07-1998 (1998/5810)

Adjudicació de la subhasta pública per a l'alienació de la parcel·la nº 1 de la Unitat d'Execució nº 2.
-------------------------------------------------------------------------------------------------------

### Dades del document

Número de DOGV
:   3296

Data del DOGV
:   29-07-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/5810


Organisme emissor
:   Ajuntament d'Almàssera

Tipus de document
:   Anunci

Adjudicació de la subhasta pública per a l'alienació de la parcel·la nº 1 de la Unitat d'Execució nº 2. [1998/X5810]
  
El Plenari de l'Ajuntament, en la sessió de 25 de juny de 1998, acordà adjudicar la subhasta pública per a l'alienació de la parcel·la nº 1 de la Unitat d'Execució nº 2, a favor de la mercantil Societat PRE-118, SL, per la quantitat de 30.767.091 PTA, IVA inclòs. Cosa que s'exposa al públic per tal de complir el que preveu l'article 94.2 de la Llei de Contractes de les Administracions Públiques.
Diari Oficial de la Generalitat Valenciana


Sumari del DOGV 3195, del 03-03-1998 (1998/1535)

Informació pública de suspensió d'atorgament de llicències de parcel·lació, edificació i demolició en la delimitació de l'entorn de protecció de diversos monuments.
--------------------------------------------------------------------------------------------------------------------------------------------------------------------

### Dades del document

Número de DOGV
:   3195

Data del DOGV
:   03-03-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1535


Organisme emissor
:   Ajuntament d'Albal

Tipus de document
:   Anunci

Informació pública de suspensió d'atorgament de llicències de parcel·lació, edificació i demolició en la delimitació de l'entorn de protecció de diversos monuments. [1998/M1535]
  
El Ple de l'Ajuntament, en sessió del dia 4 de febrer de 1998, va acordar la suspensió d'atorgament de llicències de parcel·lació, edificació i demolició, per a preservar la viabilitat de l'ordenació a establir pel Pla General d'Ordenació Urbana, en curs d'elaboració, en la delimitació de l'entorn de protecció dels següents monuments:
  
A. Església de Nostra Senyora dels Àngels. La delimitació de l'entorn de protecció, afectada per la suspensió acordada, comprén els següents immobles:
  
1. Plaça de l'Església: números 1, 2, 3, 4, 5, 6, 7, 8, 9, 10, 11, 12 i 13.
  
2. Plaça de Calvo Sotelo: números: 1, 2, 3, 4, 5, 6, 7 i 8.
  
3. Plaça del Caudillo: número 15.
  
4. Carrer de la Mare de Déu dels Àngels: números 1 i 2.
  
5. Carrer d'Antonio Maura: número 1.
  
B. Torre Àrab. La delimitació de l'entorn de protecció, afectada per la suspensión acordada, comprén els següents immobles:
  
1. Plaça de García Sanchis: números 1, 2, 3, 4, 5 i 6.
  
2. Plaça del Santíssim: números 8 i 9.
  
3. Carrer de Sant Josep: números 39 i 42.
  
4. Carrer de La Torre: números 1 i 2.
  
5. Carrer de Juan Esteve: número 1.
  
6. Carrer de Ruiz de Alda: números 1 i 2.
  
De conformitat amb el que disposa l'article 57 de la Llei 6/1994, Reguladora de l'Activitat Urbanística, la present suspensió tindrà efectes des de la publicació en el Diari Oficial de la Generalitat Valenciana; el termini de la publicació serà el necessari per a l'aprovació del pla, i com a màxim, d'un any.
  
Contra el dit acte, que és definitiu en via administrativa, es podrà interposar recurs contenciós administratiu davant la sala de la seua jurisdicció del Tribunal Superior de Justícia de la Comunitat Valenciana, en el termini de dos mesos, comptats des del dia següent al de la seua publicació. Tot això sense perjudici de poder interposar qualsevol altre recurs o acció que s'estime procedent.
Diari Oficial de la Generalitat Valenciana


Sumari del DOGV 3364, del 03-11-1998 (1998/8562)

Expedient sancionador número 97108V. Notificació d'acord d'iniciació.
---------------------------------------------------------------------

### Dades del document

Número de DOGV
:   3364

Data del DOGV
:   03-11-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8562


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient sancionador número 97108V. Notificació d'acord d'iniciació. [1998/A8562]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a la notificació a l'empresa Publicidad Valle de l'acord d'iniciació d'expedient sancionador amb el número 97108V, que a continuació es transcriu:
  
«Aquest Servei Territorial de Carreteres de València, en vista del butlletí de denúncia efectuat per l'equip de vigilants d'explotació en data 21 de juliol de 1997, ha acordat la iniciació d'expedient sancionador contra Publicidad Valle, i es tramita el dit expedient en el propi Servei Territorial, i es nomena instructora la senyora Paula Delgado Hueso i secretària la senyora Estefanía Navarro Díaz, ambdues funcionàries adscrites a aquest Servei, que podran ser recusades, si és procedent, segons allò que s'ha previst en l'article 29 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Fets denunciats
  
Establir publicitat visible des de la zona de domini públic de la carretera CV-403, PK (punt quilomètric) 3,555, marge de l'esquerra.
  
Possible qualificació dels fets
  
Infracció molt greu, segons allò que s'ha disposat en l'article 41.4.f de la Llei de Carreteres de la Comunitat Valenciana, Llei 6/1991, de 27 de març, i l'article 110.4.g del Reglament General de Carreteres, Reial Decret 1.812/1994, de 2 de setembre.
  
Possible sanció
  
- Multa des de 2.000.001 pessetes fins a 85.982.552 de pessetes.
  
- Reposició de les coses al seu estat anterior.
  
- Indemnització pels danys i els perjuís ocasionats.
  
Òrgan competent per a resoldre
  
El conseller d'Obres Públiques, Urbanisme i Transports, segons allò disposat en l'article 46.1.b de la Llei 6/1991.»
  
Cosa que se li notifica perquè en el termini de 15 dies puga aportar tantes al·legacions, documents o informacions com estime convenients i, si és procedent, proposar prova, amb concreció dels mitjans de què pretén valdre's, necessàriament per escrit, dirigida al Servei Territorial de Carreteres, i sense perjuí que l'infractor reconega voluntàriament la seua responsabilitat, i el procediment es resoldrà amb la imposició de la sanció que pertoque.
  
En cas de no formular al·legacions sobre el contingut de la iniciació, aquesta comunicació es considerarà proposta de resolució als efectes previstos en els articles 18 i 19 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora.
Diari Oficial de la Generalitat Valenciana


Sumari del DOGV 3242, del 14-05-1998 (1998/3152)

RESOLUCIÓ de 30 de març de 1998, de la Universitat d’Alacant, per la qual nomena professor titular d’escola universitària (A-962), en l’àrea de coneixement d’Expressió Gràfica Arquitectònica, el senyor Francisco García Jara.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3242

Data del DOGV
:   14-05-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/3152


Organisme emissor
:   Universitat d'Alacant

Tipus de document
:   Resolució

RESOLUCIÓ de 30 de març de 1998, de la Universitat d'Alacant, per la qual nomena professor titular d'escola universitària (A-962), en l'àrea de coneixement d'Expressió Gràfica Arquitectònica, el senyor Francisco García Jara. [1998/M3152]
  
Segons el que es disposa en el Reial Decret 1888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per la Resolució d'aquesta Universitat d'Alacant, de 21 de maig de 1997 (BOE de 10 de juny), es nomena profesor titular d'escola universitària (A-962), en l'àrea de coneixement d'Expressió Gràfica Arquitectònica, Departament d'Expressió Gràfica i Cartografia, el senyor Francisco García Jara.
  
Alacant, 30 de març de 1998.- El rector en funcions: Salvador Ordóñez Delgado.
Diari Oficial de la Generalitat Valenciana


Sumari del DOGV 3353, del 19-10-1998 (1998/7754)

Recurs contenciós administratiu número 02/0002752/1997.
-------------------------------------------------------

### Dades del document

Número de DOGV
:   3353

Data del DOGV
:   19-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7754


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0002752/1997. [1998/M7754]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que Juan José Costa García ha interposat un recurs contenciós administratiu, amb el número 02/2752/1997, contra la desestimació tàcita de la petició de 8 d'abril de 1997 al secretari general de la Conselleria d'Economia, Hisenda i Administració Pública, sol·licitant-se c.aa.pp. el 8 de juliol de 1997 sobre la reclassificació del lloc de treball número 03844 amb el nivell 24, complement específic B.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3270, del 23-06-1998 (1998/4548)

RESOLUCIÓ de 17 de març de 1998, de l'Institut Valencià de Finances, per la qual anuncia l'emissió de pagarés de la Generalitat Valenciana corresponents al Programa de Paper Comercial per import de 35,5 milions de marcs (6.347.418.516 PTA).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3270

Data del DOGV
:   23-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4548


Data del document
:   17-03-1998

Organisme emissor
:   Institut Valencià de Finances

Tipus de document
:   Resolució

RESOLUCIÓ de 17 de març de 1998, de l'Institut Valencià de Finances, per la qual anuncia l'emissió de pagarés de la Generalitat Valenciana corresponents al Programa de Paper Comercial per import de 35,5 milions de marcs (6.627.192.787 PTA). [1998/A4548]
  
El Programa de Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis de pressupostos anuals i els decrets i les ordres d'emissió de deute públic regulen i estableixen els imports anuals que s'han d'emetre.
  
Així mateix, el Decret 132/1992, de 29 de juliol, del Govern Valencià, en l'article 1 atribueix com a competències de l'Institut Valencià de Finances la gestió de l'endeutament de la Generalitat Valenciana i de les seues entitats autònomes i empreses.
  
D'acord amb la normativa exposada, la Generalitat Valenciana té en funcionament un Programa de Paper Comercial per un import de 292 milions d'ecus, sense que el seu contravalor en pessetes supere 43.834 milions de pessetes. Per tot això, resolc:
  
Primer
  
Adjudicar a l'entitat que es detalla l'import i el termini següent:
  
Entitat Import Moneda Termini
  
JP Morgan 01.384.176 marcs 3 mesos
  
 (8.236.451.659 PTA)
  
Segon
  
La quantitat que s'ha d'ingressar ascendeix a 7.785.191.490 pessetes, i els interessos són de 52.182.682 pessetes.
  
Tercer
  
Anunciar, per tant, l'emissió de pagarés de la Generalitat Valenciana corresponents al Programa de Paper Comercial per import de 35,5 milions de marcs (6.840.363.220 PTA).
  
València, 17 de març de 1998.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3241, del 13-05-1998 (1998/3110)

Informació pública de l'aprovació inicial del Projecte d'Urbanització de la Unitat d'Actuació El Pla-1.
-------------------------------------------------------------------------------------------------------

### Dades del document

Número de DOGV
:   3241

Data del DOGV
:   13-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3110


Organisme emissor
:   Ajuntament de Xàbia

Tipus de document
:   Anunci

Informació pública de l'aprovació inicial del Projecte d'Urbanització de la Unitat d'Actuació El Pla-1. [1998/M3110]
  
La Regidoria Delegada d'Urbanisme, amb data 17 de desembre de 1997, va dictar la Resolució número 1.639/97, que té com a apartat dispositiu literal el següent:
  
Primer
  
Aprovar inicialment el Projecte d'Urbanització de la Unitat d'Actuació El Pla-1, redactat per Prointec Ingenieros Consultores, promogut per l'Ajuntament de Xàbia.
  
Segon
  
Sotmetre l'expedient a informació pública, per termini de 15 dies, mitjançant la publicació d'un edicte en el Diari Oficial de la Generalitat Valenciana, tauler d'edictes de la casa consistorial i un periòdic de major circulació provincial, quedant l'expedient a disposició de qualsevol que vulga examinar-lo per a deduir al·legacions.
  
Tercer
  
Determinar que, si no es produiren al·legacions, es considerarà l'expedient aprovat definitivament.
  
La qual cosa es fa pública per a general coneixement.
Diari Oficial de la Generalitat Valenciana


Sumari del DOGV 3187, del 19-02-1998 (1998/1025)

Informació pública de la revisió de l'estudi de detall per a l'ordenació de volums en la Unitat d'Actuació D del Pla Parcial Sant Doménec.
------------------------------------------------------------------------------------------------------------------------------------------

### Dades del document

Número de DOGV
:   3187

Data del DOGV
:   19-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1025


Organisme emissor
:   Ajuntament d'Alacant

Tipus de document
:   Anunci

Informació pública de la revisió de l'estudi de detall per a l'ordenació de volums en la Unitat d'Actuació D del Pla Parcial Sant Doménec. [1998/M1025]
  
L'Alcaldia Presidència i, en el seu nom, el regidor delegat d'Urbanisme, amb data 19 de gener de 1998, ha dictat la següent resolució:
  
Sotmetre a informació pública la revisió de l'estudi de detall per a l'ordenació de volums en la Unitat d'Actuació D del Pla Parcial Sant Doménec, per un termini de 20 dies.
  
La qual cosa es publica perquè en prengueu coneixement, fent saber que l'expedient podrà ser examinat en el Departament de Planejament Urbanístic (carrer Jorge Juan, número 1, 3a planta) i que, durant l'indicat termini podran presentar-se al·legacions; tot això de conformitat amb el que disposen els articles 45.2B) i 46.3 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3185, del 17-02-1998 (1998/782)

RESOLUCIÓ de 16 de gener de 1998, del conseller de Cultura, Educació i Ciència, per la qual es reconeix el Museu Delso (l'Alfàs del Pi-Alacant) com a museu.
------------------------------------------------------------------------------------------------------------------------------------------------------------

### Dades del document

Número de DOGV
:   3185

Data del DOGV
:   17-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/782


Data del document
:   16-01-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 16 de gener de 1998, del conseller de Cultura, Educació i Ciència, per la qual es reconeix el Museu Delso (l'Alfàs del Pi-Alacant) com a museu. [1998/Q782]
  
Vista la documentació presentada per Signe Delso en què sol·licita el reconeixement de Museu Delso (l'Alfàs del Pi-Alacant) com a museu. Atés que el museu esmentat compleix tots els requisits establits en l'Ordre de 6 de febrer de 1991, de la Conselleria de Cultura, Educació i Ciència, per la que se regula el reconeixement de museus i col·leccions museogràfiques permanents de la Comunitat Valenciana.
  
Vistos els informes favorables del Servei de Patrimoni Arqueològic, Etnològic i Històric i del Servei Jurídic i a proposta de la Direcció General de Patrimoni Artístic, de data 15 de gener de 1998, he resolt:
  
Primer
  
Reconéixer el Museu Delso (l'Alfàs del Pi-Alacant) com a museu, a l'efecte establit en l'Ordre de 6 de febrer de 1991, de la Conselleria de Cultura, Educació i Ciència.
  
Segon
  
Publicar aquesta resolució en el Diari Oficial de la Generalitat Valenciana.
  
Tercer
  
Segons el que disposa l'article 13 de l'ordre esmentada, la Conselleria de Cultura, Educació i Ciència podrà anul·lar aquest reconeixement de museu quan no s'acomplisca algun dels requisits que es demanen en l'ordre.
  
Quart
  
Contra aquesta resolució, que posa fi a la via administrativa, s'hi podrà interposar, davant el Tribunal Superior de Justícia de la Comunitat Valenciana, un recurs contenciós administratiu en el termini de dos mesos, comptadors des de l'endemà de la publicació en el Diari Oficial de la Generalitat Valenciana, segons els que estableix la Llei Reguladora de la Jurisdicció Contenciosa Administrativa. Aquesta interposició serà comunicada prèviament a la Conselleria, de conformitat amb el que s'estableix en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.92).